พอดีเคยตั้งครรภ์ไข่ปลาอุกมาก่อน เมื่อปีที่แล้วแต่ทำการขูดมดลูกไปแล้ว ปีนี้ตั้งครรภ์ใหม่แต่ปวดท้องน้อยด้านซ้าย แบบจี๊ดๆ ปวดเหมือนจะเป็นประจำเดือน อาการคนท้องหายไป ไม่คัดเต้า ไม่ค่อยฉี่ ตอนนี้อายุครรภ์ได้ 6 สัปดาห์ จะเสี่ยงต่อการแท้งลูกไหมค่ะ
สวัสดีค่ะ อาการปวดท้องน้อยด้านซ้ายขณะตั้งครรภ์นั้น อาจจะมีสาเหตุได้หลายอย่างเช่น ปวดจากกล้ามเนื้อที่หน้าท้องอักเสบ ปวดจากกระเพาะปัสสาวะอักเสบอาจมีปัสสาวะแสบขัด ปวดจากสาเหตุเกี่ยวกับการตั้งครรภ์เช่นภาวะแทรกซ้อนของการตั้งครรภ์ มักจะมีเลือดออกผิดปกติทางช่องคลอดร่วมด้วยโดยอาการของครรภ์ไข่ปลาอุกอาจมาด้วยเลือดออกผิดปกติทางช่องคลอดขณะตั้งครรภ์ ซึ่งควรไปพบแพทย์เพื่อตรวจเพิ่มเติมหากมีอาการดังกล่าว โดยอาจต้องตรวจภายในหรืออัลตราซาวน์หน้าท้องเพื่อยืนยันการวิินิจฉัยด้วย ส่วนอาการปวดท้องจี๊ดๆ ให้สังเกตอาการค่ะว่าเมื่อได้พัก หรือรับประทานยาแก้ปวดเช่นพาราเซตามอลแล้ว อาการดีขึ้นหรือไม่ ถ้ายังปวดแบบบีบๆมดลูกมากขึ้นเรื่อยๆ เลือดออกผิดปกติ ให้รีบไปพบแพทย์การมีครรภ์ไข่ปลาอุกในครรภ์ก่อน อาจมีโอกาสเป็นซ้ำได้ในครรภ์นี้ แต่ไม่ได้มีโอกาสสูงมากนัก แต่ควรสังเกตอาการตามที่กล่าวไป งดการมีเพศสัมพันธ์ไปก่อน